તમને જણાવી દઇએ કે, ડાયાબિટીઝના દર્દીઓ સમજ્યા-વિચાર્યા વગર ભાત કે રોટલી ખાવાનું છોડી દેતા હોય છે તો ઘણા એનાથી ઊલટું એ બાબતે ધ્યાન જ નથી આપતા અને બેફામ મેંદાની બેકરી-આઇટમ્સ ખાતા હોય છે. કાર્બ્સ એ શરીરની જરૂરિયાત છે. શરીરને એનર્જી એમાંથી જ મળે છે, પરંતુ મેંદા જેવા સિમ્પલ કાર્બોહાઇડ્રેટ્સ શરીરને ચોક્કસ નુકસાન કરે છે. જ્યારે જુવાર, બાજરો, નાચણી જેવા કોમ્પ્લેક્સ કાર્બ્સ તમને મદદરૂપ થાય છે. રોટલીને શાક જ ફક્ત ખાઈએ એના કરતાં રોટલી, શાક-દાળ ખાઈએ તો એ કોમ્પ્લેક્સ કાર્બ્સ કહેવાશે. ખાસ કરીને અનાજ અને કઠોળ કે દાળનું મિશ્રણ કોમ્પ્લેક્સ કાર્બસ કહેવાય છે જે વ્યક્તિને ડાયાબિટીઝમાં મદદરૂપ બને છે એ જ પસંદ કરવા જોઈએ.